
“Lecţia lui Hindenburg 


In măcinișul cotidian al politicăriei mărunte, care preocupă de 
obicei spiritele la. noi, nu e bine să pierdem din vedere cu desăvârşire 
perspectivele largi de unde trebuiesc judecate frământările hotărâtoare 
dimprejurul nostru. f 

Recenta alegere a lui Hindenburg în scaunul de președinte al 
statului german e actul de cea mai covârşitoare importanţă politică 
din câte sau produs pe continent în perioada de după semnarea păcii. 
Europa de după războiu, sbucrumată de atâtea curente de idei, care. 
erau zestrea fatală a tranșeelor, e sguduită însfârşit de reapariția pe 
teren a bătrânului mareșal "prusac, ca de-o puternică manifestare 
vulcanică. O bruscă limpezire de atmosferă va trebui să intervie pe 
urma acestui eveniment. Sunt cunoscute fenomenele de psihologie 
postbelică, care sau abătut cu oboseala lor în sufletul luptătorilor 
de ieri. Un val de morbideţă unanimă sa lăsat pe ruinele încăerării 
universale, plin de întrebări şi plin de îndoială. In această stare de 
depresiune care părea a lua în stăpânire deopotrivă şi pe biruiţi și 
pe biruitori, tendinţe subversive au început să-și facă drum pretu- 
tindeni și să scoată capul în măsura în care societatea era mai mult 
sau mai puţin bolnavă. Prăvălirea sinistră dela Moscova, cu toată 
pecetea ei apocaliptică, nu era decât sbucnirea locală a unei epidemii de 
Caracter continental. In realitate boala era generală, și primejdiile ei 
le fixa numai gradul de rezistență al organismelor diverse. 

In această volbură haotică sau eclipsat însăși valorile iniţiale 
careau determinat imensul cataclism. Principiul naţional, cu toate 
` consecinţele lagice de care sa inspirat ideologia modernă și care 
prezidat grozava vărsare de sânge, ieşea umbrit din proaspăta confi- 
guraţie morală. Cu deosebire în țările victorioase, care şi-au atins 
obiectivul unor speciale revendicări, disciplina gândirii patriotice în 

sensul concepției tradiţionale a suferit grabnice rectificări. Spiritul 
public din Franţa, care a fost totdeauna cel mai sensibil receptacol 
al fluctuațiunii de simțire, a făcut să se resimtă mai evident noua 
“stare de lucruri. Dela război încoace, impulsurile umanitariste au revenit 
consecvent pe primul plan, reabilitând vechi porniri generoase și 
îndrumând conştiinţa obştească iarăși dincolo de limitele egoismului 
naţional, consfințit prin apropiatul botez de sânge. Cu-o repeziciune, 

pe care no justifică decât elasticitatea vânjoasă a acestui admirabil 
popor latin, s'au repus în circulaţie idei şi oameni care păreau 
a fi dispărut pe multă vreme. In această evoluție pripită, nu numai că 
s'au ridicat la suprafață uneori elemente improvizate şi intempestive, 
dar, ce e mai grav, s'a atribuit şi statelor învinse din vecini aceeaşi 
resonanță sufletească, și s'au făurit în temeiul acestei presupuneri dife- 
rite formule de reconciliere pentru zua de mâine. 

` Acum vine Germania să dea o formidabilă desminţire convin- 
gerilor greşite ce s'au urzt pe socoteala ei. Fostul imperiu se înfăţi- 
şază cu un particular ritm de simţire, diametral opus evoluţiei din 
Franţa. Ori-cât de crud lovit prin catastrofa militară, patrimoniul de 
ieri al împăratului exilat, agita t în primele momenta 'de grele pertur- 
baţii economice şi sociale, sa desmetecit din toropeală și în loc să-și 
canalizeze energiile spre-o alvie internațională, cum se credea de unii, 
şi-a reluat iarăși firul unei continuităţi istorice. Germania s'a întors, 
sau mai bine zis ma ieșit nici o clipă din ogașa mentalități celor 
din urmă patru decenii. Infrântă pe câmpul de luptă, în loc să cadă 
pradă desagregării spre care ar fi putut s'o împingă desnădejdea, țara 
lui Wilhelm reapare tot în armura cea: grea a viselor sale imperialiste, 
neştirbite de înfrângere. 

In această privință alegerea mareșalului Hindenburg e cea mai 
eclatantă dovadă. Spiritul german şi-a reconstruit arsenalul lui moral - 
de dinaintea mobilizării fatale dela 1914. El reînvie cu toată strălu- 
cirea, lui greoaie şi amenințătoare. In silueta masivă a idolului dela 
Tannenberg sa căutat incarnația cea mai reprezentativă pentru a sem- 
nifica lumii revenirea la matcă. Suntem în plină renaştere germană cu 
toate atribuţiile ei cunoscute, dela cutronitoarele imnuri ale muzicei 
` wWagneriene şi până la consacrata 'concepție de expansiune colonială 
nemțească. Milioanele: de voturi care-au ieşit acum la urnă cu numele 
moşneagu! ui încremenit în enormele şi antipaticele statui de lemn sunt 
tot atâtea certificate ale acestui adevăr. 

Hindenburg dă o lecţie Europei, brutală şi binef4cătoare. 

Vechiul catechism al principiului naţional ni-l reînvie cu toate 
rigorile lui, acest Wotan întunecat. Ca un “puternic şi neașteptat pumn 
în obraz, el redeșteaptă din adormire umanitatea, care în conștiința 
liniştei depline îşi îngăduise luxul unor exerciții de laboratoriu. EI 
inaugurează o perioadă nouă de trezire, în care atâţia apostoli ino- 
portuni ai înfrăţirei universale vor reintra iarăși în cbscuritate, pentru 
a face să se renască vechea tablă a valorilor. Din umbra mareşalului 
se înalță spectri ce dau năvală pretutindeni. Ei plimbă sugestiunile 
revanșei și desgroapă sunetul de oțele al monarhiei suspendate: un- 

memento că drama nu sa sfârșit, că un act nou e în elaborare, şi că 
în examenul ce va să vie se vor plăti scump slăbiciunile prezentului... 
Vor îavăţa toţi din lecţia lui Hindenburg, şi adversari şi prieteni. 
Cu remarcabila lui supleți, Parisui va ști să reacționeze la spovedania 
politică a poporului german. Cine va trebui, însă, să priceapă în toate 
consecinţele lui cest act şi să se conformeze lui, suntem noi, ţările 
a căror reintegrare recentă sa s:vârşit tocmai în puterea acestui prin- 
cipiu național, proiectat astăzi deasupra lumii cu atâta îndârjire în- 
grijitoare. | 
Secretul nostru de existență e în acest crez, nu trebuie să-l 
uităm !- Trăim sau cădem cu e!, în măsura în caref'vom fi în stare 
să-l înstăpânim în conştiinţa țării.” 
OCTAVIAN GOGA 

PĂIANJENUL 


„SIMBOLIŞTILOR* 


Paianjenul, din colţul unei. case, 
Văzând un vierme de mătase, 

Că vine inocent s'admire 

Cum își țesuse plasa lui subțire 

În care-o biată muscă se 'ncurcase, 
Zice 'ngâmfat: 

„Vierme obscur, faci foarte bine 
„Că'n fine vii să iei lecții dela mine. 
„Gergheful meu e brevetat! 

„Ca să lucrez astfel de fire 
„Secretul numai eu îl ştiu; 

„Fac pânze „Pentru mai târziu“ 

„Şi poate... pentru... nemurire!“ 
Nici n'apucase bine să rostească, 
Paianjenul iăudăros, ; ~ 
Naivitatea lui prostească 

Că servitoarea fără milă, 

intinde lungu-i măturoi 

Şi din tavan, aruncă la gunoi 
Paianjen, muscă, plasă inutilă... 


MORALĂ 


Şi'n literatură, ca ’ntr'o veche casă 


Pânze de păianjen, unii 'ncep să ţeasă 
Dar de la o vreme s'a 'nceput răsboiul,,, 
Critica 'nţeleaptă dă cu măturoiul! 


1925, Craiova. CINCINAT PAVELESCU 

O nouă confuzie 


Federaţia de pestriță memorie a reînviat pe neașteptate în poli- 
tică. Autorul ei de astăzi e un domn locotenent de jandarmi din Ba- 
„sarabia, care răspunde la simpaticul nume de Popescu. Acest domn 
locotenent, incontestabil un feroce dușman al partidului naţional și al 
partidului ţărăesc, ştiind probabil ce face, ori inspirat find de geniul 
rău al dior lorga şi Mihalache, a lovit crunt pe fostul președinte al 
Sfatului Ţării, pe di Pantelimon Halipa, şi din loviturile lui, ca prin 
“farmec, sa refăcut vechea tovărăşie multicoloră, pe care poate nu au. 
uitat-o încă unii dintre cetitorii revistei noastre. 

Federaţia națională de odinioară s'a prezentat în ședința de Marţi 
a Camerii sub prezidenţia hazlie a dlui Nicolae Iorga, de data aceasta 
numai sub formă democratică, lăsând naționalismul, cum era și firesc, 
mai în umbră, A fost cetită o declareţie în numele- ei, şi pe urmă s'a 
cimentat printro serie de pupături care vor rămâne desigur memora- 
bile. DI dr. Nicolaie Lupu sa pupat cu di Nicolaie lorga, dl Virgil 
Magearu sa pupat cu di Argetoianu, şi dl C. Stere cu dl Grigore N. 
Filipescu. Numai di luliu Maniu a rămas nepupat, fiindcă nimeni nu 
se simțea atras de buzele reci ale fostului şet al fostului partid naţional. 

Mă rog, o întreagă atmosferă de nuntă, o veselie indescriptibilă 
și un lirism aproape înduioșetor. Program politic? Nimic. Lămurire 
asupra problemelor arzătoare ale zilei? Nimic. Totul s'a petrecut ca 
întro operetă bufă. Cineva a apăsat pe un buton — cine va fi fost 
îndrăcitul regisor ? — și scena s'a jucct cu o frenezie și o repeziciune 
întradevăr demne de admirat. Spectatorii surprinşi au rămas un mo- 
ment uluiți, apoi, râzând satistăcuți, şi-au tras fiecare cum a ştiut în- 
vățătura necesară. 

O primă învățătură a fost scoasă pentru a-categorisi pe oamenii 
cari au figurat. Ce caractere întradevăr! Până mai ieri-alaltăieri nu 

se puteau suferi unii pe alții, se înjurau cu furie şi se țintuiau læ 
stâlpul infamiei. Di Nicolaie Iorga ţinea să-l puie la zid pe dl Con- 
stantin Stere şi să-l împuște. Di dr. Nicolaie Lupu ar fi pntut să-t 
soarbă îniro lingură cu apă pe d! „Stelin Popeşte“, ca să pomenim 
numai de cei doi Nicolai ai nouei aicătuiri potitice. Şi acum? Retrac- 
tare pe toată linia și împăcare ginerală. Nu-i vorbă, scopul urmărit, 
venirea la putere, e mult prea nobil pentru a nu-i sacrifica orice, 
chiar şi demnitatea, mai ales: când e chestiunea salvării patriei la 
mijloc. Dar, cu toate aceste, ce caractere, domnilor, ce caractere l... 

A doua învățătură e că vechea teoria a untdelemnului își are 
legile ei şi în politică E imposibil ca elementele clare să nu se se- 
pare repede de impreciziuniie organismelor călăuzite numai de șira: 
spinării. Au fost câteva cl pe când se găseau oameni cari puteau crede 
într'o seriozitate de gândire a partidului țărănesc, care părea că ar 
căuta să-și urmeze o ţintă politică proprie. Sa vede însă că tulbureala 
la tulbureală trăgea şi fatalitatea şi-a urmat cursul. Partidul naţional, 
pe bază de omogenitate de structură sufletească, sa găsit îmbrățişat 
din nou de dnii Mihalache şi Stere. Când credeai că sunt mai departe 
unele de altele ele s'au apropiat și sau îmbinat. Și nici nu se putea 
altfel. Elementul simpatic ce le chema de pe drumurile deosebite pe 
care apucaseră, acea zăpăceală gălăgioasă și demagogică proprie amân- 
durora, le-a strâns din nou și le-a îndrumat spre aceiaş soartă pe- 
care o merită amândouă, adecă spre disoluţie. 

Dar, să ne explicăm puţin: 

. Fantastica ciulama a acestei de a doua federaţii nu o va putea 
înghiți țara cu nici un preţ. Aşa cum s'a prezentat întâia oară la 191% 
ea-a fost repede aruncată pe maidanele politice. Dar acum? E Ro- 
mânia noastră într'o situație când și-ar putea permite luxul unei noci 
experimentări? E poporul nostru, din orice punct de vedere l'am privi, 
mai în stare acum decât atunci, să suporte guvernarea unui conglo- 
merat de oameni a cărei singură rațiune de a fi e barba zănatecă a. 
d-lui Nicolae lorga şi tenebroasa mentalitate țărănistă ? 

Noi credem că nu. Și nimeni nu poate crede altfel decât noi. 

România dela 1919 a putut face o serie de progrese până astăâi. 
Nimeni nu le contestă. O consolidare a ei nici pe departe nu sa 
înfăptuit însă într'o măsură Care să îngduie posibilitatea unui guvern: 
pe deplin. desorientat în programul său politic și absolut deschilibrat: 
sufletește. E adevărat că dela 1919 până acum sa pus în mers reforma 
agrară și Constituţia împreună cu o serie de legi ce decurg din ea. 
E adevă at, că am ăjuns cu multă greutate la un fel de început de 
limpezire a gospodăriei țării. Dar în ce hal se găszşte economia: 
noastră politică? Și cari sunt raporturile noastre cu străinătatea? Un 
buget fixat nu înseamnă încă reglementarea financiară şi economică 
a României. Problema colaborării capitalului strein se impune cu tot: 
mai multă insistență. Şi dacă rigiditatea liberală ne-a împiedecat să 
luăm contact cu cercurile financiare streine, desigur că nu sticleţii - 
d-lui Nicolae lorga vor putea să ofere o garanție, că un eventual 
împrumut sar putea face în condiţii favorabile pentru noi. 

Liberalii wau putut, potrivit principiilor pe cari le au, să aducă bani 
în “țară. Federația, cu seriozitea politică pe care o are, în cazul că 
ne-ar aduce, ne-ar înjuga desigur întro crâncenă robie față de strei- 
nătate. Aceasta o înţelege orice om care își dă seama, că cu cât mai 
neserios e un guvern, cu atât mai larg se manifestă lăcomia capita- 
lului strein. 

De ce am vorbi însă lucruri prea imporţante cu prilejul discu- 
'tării unei formaţiuni politice cu desăvârşire ridicolă? Un fapt grav 
trebuie, cu toate acestea, să-l amintim. Un guvern de coaliție, pus sub 
oblăduirea preadesechilibratului d. Nicolae lorga, ne-ar deschide însă 
şi poarta tututor surprizelor externe. Ce să mai vorbim de altele? 
Bolșevicii ătâta ar aştepta. Să vadă pe banca ministerială figura 
strâmbă de grandilogquent găunos a acestui profesor maladiv, pentru 
a-şi pune în acțiune toate planurile lor vădite şi cunoscute de toată 
lumea. 

Nu, țara nu va putea îngh ți nici cum fantastica ciulama a acestei 
noi federaţii. 

Dar atunci ce s>. va întâmpla? 

Fără îndoial”, că o desăvârşită clarificare a situaţiei trebuie să 
se facă în curând. Noua confuzie va aduce o grabnică schimbare de 
regim. Guvernul liberal trebuie să plece neîntârziat. Noi nu suntem 
dintre aceia cari vedem în schimbările de guverne neapărate mijloace 
de îndreptare. Guvernul liberal e însă în mare parte vinovat de spo- 
rirea incertitudinii politice de astăzi. Nu mai poate domina evenimen- 
tele. Locul lui trebuie să-l ia noi elemente ponderatoare, cu alte metode 
şi cu puteri proaspete. Bălăcăreala acestei federaţii trebuie stârpită. 
Profilul calm şi hotărât al generalului Averescu trebuie să se ridice 
la orizont. 

Altfel o să ajungă lumea să umble cu umărul înainte, ca di 
Nicolae lorga, să aplaude sub- bancă teorii subversive, făcând în aceiaș 
vreme dulcege declaraţii de loialitate, ca dl Iuliu Maniu, ori să hău- 
dească, cu dr. Nicolae Lupu. 

Și aceasta nu ar fi o perspectivă norocoasă pentru țară. 


EUGEN GOGA 


Li 

D. N. Iorga la „Universul literar“ 


Umbra de dincolo de Styx a mucalitului Mitică Marion, ireduc-— 
tibilul duşman al soacrelor, poate însfârșit să se liniştească. DI Nico- 
laie lorga a luat d recția (bineînţeles, literară) a Universului (poreclit): 
literar. E apoteoza binemeritată a unei lungi cariere grafice. Moşteni- 
rea beletristică a răposatului Luigi Cazzavilan și-a găsit, după înde- 
lungă aşteptare, eredele predestinat. R2posatul Cazzavilan popu- 
larizase în România întrebuinţarea hapurilor de catramină. D! Nicolaie: 
Iorga, după norocoasa comparaţie a prietenului nostru Al. O. Teodore- 
anu, e pilula Pink a unei întregi generaţii. Sunt afinități de spiţerie. 
culturală, care se regăsesc și dincolo de mormânt. 

DI Nicolae lorga, în calitatea dumisale de fecundă caracatiță 
intelectuală, cu ramificații revărsate în toate domeniile, ar fi putut, tot 
atât de lesne, să ia conducerea Veseliei sau a Ziarului Călătoriilor,. 
celelalte două anexe ale Universului dlui Stelian Popescu, pe care 
le-ar fi ilustrat (in culori), cu policromica dumisale personalitate, tot: 
atât de bine. Din Veselia, dl Nicolaie lorga ar îi făcut o foaie humo- 
ristică de reală valoare, în genul ziarului Neamul Românesc, spriji- 
nându-şi săltărețele dumisale iubiri şi adversități politice pe cel mai 
potrivit (Şi mai simbolic) organ de publicitate. La Ziarul Călătoriilor, 
di Nicoiaie lorga ar fi istorisit, pe înţelesul tuturor, peripeţiile atâtor: 
excursiuni. de propagandă făcute în străinătate, aşezând la loc de 
frunte, cum se și cuvine, cea mai recentă fotografie a băncei „Mar- 
morosch-Blank“ din București. ; 

Dar nu. DI Nicolae lorga a preferat Universul literar. Apostolul 
dela Vălenii de Munte, care rcușit sà scrie între două trenuri mai multe: 
tragedii în cinci acte, nu descinde pentru întâia oară, cu umbrela 
subsuoară, pe peronul literaturei. Şi nu e nicio mirare, dacă s'a suit, 
de data aceasta, întrun vagon de clasa treia... De douăzeci şi cinci 
de ani încoace, zăpăcind lumea cu neostenita dumisale productivitate 
ambulatorie, ilustrul istoric dă târcoale în jurul scaunului de pontifex 
maximus al literiior române. La un moment dat, locvacitatea dumisale 
tricoloiă reuşise să impreşioneze. Acestea sunt, acum, lucruri atât de 

“vechi, încât se poate vorbi despre ele cu toată liniştea (și cu toată 
politețea) necesară. Intro bună zi, prin nu ştim ce iluzie optică, expli- 
cabilă pentru psihologia subiectivă a scriitorilor, barba răvăşită a dlui 
“Nicolaie Iorga a fost luat drept un'steag de luptă literară. Și po- | 
sesorul bărbei a ajuns, ca prin minune, în fruntea Semănătorului, pe 
care îl întemeiase George Coşbuc şi Al. Vlahuţă, şi în jurul căruia 
* mai stăruia încă însufleţirea onestă a câtorva oameni de credință şi 
de talent. Scrisul lor părea să fie altceva decât efectul inexorabil al 
“unei perpetue mâncărimi de condei. Idealul lor de artă strălucea din- 
cclo de capriciile furioase ale diletantismului autocrat. Acești oameni 
erau Mihail Sadoveanu, Ilarie Chendi, Şt:fan Iosif, Dimitrie Anghel, 
C. Sandu-Aldea, şi alţii ca ei, sortiți să reprezinte o cotitură bine 
hotărnicită în drumul spre desăvârșire a literaturei românești.. Printre 
aceştia s'a pomenit deodată d! Nicolaie Iorga, repezindu-se să umple 
cu modestele dumisale năzuinţi artistice şi cu enervatul dumisale des- 
potism, o epocă întreagă de civilizație contemporană. 

Privind întâmplările de acum douăzeci de ani în perspectiva 
largă a vremei care s'a scurs, trebuie să ne poticnim, vrând-nevrând, 
de eroarea care s'a săvârşit atunci. Mulţi au fost aceia, cari au crezut 
cu adevărat, că directorul de astăzi al Universului literar va îi ani- 
matorul generos al. unei noui dogme sufleteşti, căpetenia mult așteptată 
a unei cruciade culturale, codificatorul inspirat al unor adevăruri fe- 
cunde. Cu retorismul său vijelios, care bătea atât de aprig în roșu, 
în galben şi în albastru, intrând în țesătura aprecierilor critice ca 
un frumos câine ciobănesc întrun joc de popice, dl Nicolaie lorga a 
reuşit să se instaleze pentru câteva vreme, pela 1905, în funcțiunea 
de şef de şcoală literară, precizându-şi crezul estetic în doniţele -piro- 
gravate (cu motive naţionale) din atelierele dlui Brumărescu. In această 
privinţă, năzuinţa ilustrului istoric de a găsi frumosul specific româ- 
nesc nu se suia mai sus decât aceea a regretatului Moceanu, care, 
cu toți elevi, şi cu tot entusiasmul său, juca „Banul Mărăcine“ la 

„orice festivitate mai de seamă ... 

Eroarea, prin urmare, sfa lămurit fâră multă întârziere. D. Nico- 
daie lorga sfa prăvălit repede de pe soclul său improvizat, — hârtia 
maculatură n'a fost niciodată un piedestal prea solid, — şi scriitorii 
români şi-au văzut de treburile lor, căutându-şi altă stea polară. Nu 
vrem să spunem, aici și acum, că şi-a găsit-o fiecare. Dar mica ceată 
dela Semănătorul sa scuturat repede de tirania vorbăreţului purtă- 
tor de drapel, care crezuse un moment că poate conduce o oast? cu 
mijloacele intransigente ale unui vechil de moșie. D! Nicolae lorga 
a rămas dintr'odată singur, mângâindu-se cu gândul că izolarea 
măreşte proporția înălțimilor... | ” 

Activitatea literară a dlui Nicolaie lorga, după alungarea” dumi- 
sale dela Semănătorul, n'a mai fost decât un lung șir de tentative 
nereuşite. Cine mai ţine minte, pe dinafară, fără să recurgă la fişele 
din biblioteca, „Academiei Române“, numele tuturor revistelor pe care 
le-a scos di Nicolaie Iorga la București, la Craiova ori la Vălenii de 
Munte ? Anemice tipărituri inutile, ele apăreau și dispăreau în mijlocul 

nerecunoscătoarei indiferenţe obşteşti, fără să trezească în jurul lor cel puţim 
un succes de curiozitate. In loc să câștige cu autoritate mult râvnita-i situație: 
de infailibii sacerdote al culturei românești, di Nicolaie Iorga a uzurpat îm 
mod definitiv, graţie unei îngrijitoare supraproducţii, rolul unei magine de 
scris inepuizabile. Coborâţi într'o zi, prieteni şi vrzjmaşi, în beciul cu 
vechi colecții prăfuite al Academiei române; răsfoiți-i articolele de 
critică, gustaţi-i traducerile din Carducci, digeraţi-i tragediile cu saw 
fără tendințe, strângeţi-i laolaltă cugetările; trageţi apoi o linie groasă 
de adunare, şi spuneţi, cu mâna pe conştiinţă, ce a rămas din atâta 
cheltuială de vreme, de cerneală şi de nădușeală, pentru frageda și 
dezorientata noastră literatură? A rămas în urma ei un Crez de artă ? 
O formulă estetică pe seama sufletului românesc? Sau, cel puţin, ca- 
racterizarea integrală, adâncă şi înțelegătoare, a unui singur scriitor 
român ? Nimic. Veţi găsi observaţii superficiale, aruncate în grabă, 
articole de doctrină creionate pe cărţi. poştale, elogii hiperbolice pe 
seama unor pricăjite mediocrităţi, vorbe răstite aruncate în drumul 
unei cărți scrise- cu talent, judecăți solemne și definitive rostite în: 
pripă, pline de nervi, de țâfaă şi de exagerare, care încetul cu încetul, : 
au ajuns să răsune în pustiu. Cine maisştie, de pildă, că până în ul- 
tima vreme, dl N. lorga iscălea, odată ori de două ori pe lună, într'o: 
revistă din Craiova, proclamaţiile dumisale literare de opt rânduri, pe: 
Care, se îrţelege, nimenea nu le mai înregistra. l 
i Di. N. lorga se instalează acum la direcția Universului literar. 
Dar ce va putea să facă d. N. lorga acolo unde mau reuşit să se 
ilustreze nici Mitică Marion, nici Luigi Cazzavilan, nici d. Stelian 
Popescu? Işi, va tipări regulat comunicările pe care le face din 
când în când Academiei române despre candela lui Matei Basarab; 
îşi va publica, in extenso, toate operile dumisale dramatice; va picura 
pe ici pe colo, ca dintr'o lumânare de ceară, câteva picături de cuge- 
tare; şi nu mai încape nicio îndoială va continua să dădăcească li- 
teratura contemporană în predici de trei minute. Căci d. N. lorga rea- 
lizează astăzi în chip perfect o armonie creatoare ideală. Produce 
mult şi critică repede... l . 
` Tiparul, pasă-mi-te, e asigurat, Noua maşină rotativă uriaşe æ 
Universului stă gata, ca un monstru de fier, așteptând parcă o luptă 
pe viață și pe moarte. Nu credem, totuş, să-l răpună pe d. N. lorga... . 
Cât despre literatură, ea nu va avea de câștigat de pe urma Univer- 
sului (poreclit) literar mai mult decât a câştigat până acum. Suntem 
i noi pentru tradiție. Hapurile de catramină au fost înlocuite cu pi- 
ula Pink. Totul merge, în lumea aceasta, potrivit unui tainic şi pèr- 
' manent echilibru. D. N. Iorga nu putea să sfârșească altfel. Dela 
Semănătorul la Universul literar nu e o decădere, ci normala evo- 


luţie a unci erori colective... 
ALEXANDRU HODOŞ 

“Pro domo 


— Unor prieteni — 


In micile fapte diverse pe care le scriu şi eu din când în când 
în formă de schițe și povestiri, întotdeauna întâlneşti şi câte-o femeie. 
ori mai multe. Prietenii mi-le citesc, şi apoi caută să mă întâlnească, 
Dacă mă întâlnesc, mă prind de mânecă, se uită fix în ochii mei, şi 
ană întreabă. .: 

— ți plac femeile, hai? l | 

Până alaltăieri, întrebările de acest fel mă tulburau. Mi-se în- 
“mulţiau creţele de pe frunte, îmi strângeam buzele, și gândiam în 
gândul meu: ' i 

— Doamne,. Doamne! Dacă mai făcut pe mine popă, de ce ai 
mai făcut și femei pe această lume? Š 

Ori: . i 

— Dacă ai ținut să faci şi femei pe lume, pe mine de ce mai 
făcut popă? 

Prietenului, drept răspuns, îi spuneam povestea unui prinț de 
sânge, care după reprezentarea unei piese cu „amor princiar“ voia să 
însoțească la locuință pe actrița care jucase rolul de amantă a prinţului. 

— Ştii, domnule Prinţ, — îi spunea actriţa, — eu iubesc foarte 
mult pe prinți. li ador, îi îmbrăţişez chiar. Dar... numai pe scenă. 
După reprezentaţie îmi am și eu necazurile mele, şi nu prea am vreme 
să-mi bat capul cu ei... 

Să nu credeți, că ajungeam vreo-dată la rezultat. Prietenul con- 
tinua cu aluziile „binevoitoare“, până-când mă făcea să asud. La des- 
părţire îmi promitea că o să mă prezinte unei femei frumoase, iar eu 
o luam repede la picior, plouat, făcând promisiune solemnă să scot 
pe femei dim schi'ţele şi povestirile mele viitoare. 

Dar mă convingeam încurând, că aşa ceva e cu neputinţă. In 
colțul stradei lungi întâlneam pe bătrâna și gheboasa Gafie, care şi-a 
perdut patru feciori în războiu. Ah, dacă aţi şti cât o iubesc... li în-.. 

tindeam o piesă de doi lei, iar ea îmi zicea „sărut mâna“ și „măria ta“. 
Ea singură îmi dă această titulatură odioasă, — şi eu o primesc bucuros, 
căci o merit în fiecare zi odată. | 

La tutungeria din colțul stradei mici mă opriam să-mi cumpăr 
ţigări. Intro seară, nu-mi credeam ochilor. Vânzătoarea era Nina. o 
veche cunoştinţă a mea. Când umblala școală eu o învăţam religia. Îmi 
aduc aminte, că întrun trimestru i-am dat „opt“, şi atunci mi-a plâns: 
o săptămână. In celalalt trimestru i-am dat zece. Atunci — a râs o 
săptămână, şi râsul ei era atât de drăgălaş, încât mi-a fost necaz că 
nu se poate da şi nota unsprezece. 

— Tu ești aici, Nino? — o întrebai, privindu-o cu mânile în- 
crucişate pe piept. 

— Da, sunt aici. Tutungeria e a mamei... Te rog, să cumperi 
țigările totdeauna dela mine... ` 

— Fără îndoială! 

— Mama mi-a dat mie tot venitul tutungeriei, ca să-mi adun bani 
să mă pot mărita... , 
i — Mamă-ta are dreptate, — îi replicai, iar ea, speriată de vorbele 
ce le scăpase, îşi acoperi obrajii cu amândouă mânile. 

Am zâmbit. A fost zâmbetul ce mi-se strecoară pe buze totdeauna 
în fața nevinovăției şi sincerității. Am cumpărat ţigări de două ori mai 
multe de cât îmi trebuiau, şi îmi urmai drumul zicându-mi: 

— Zadarnic! Fapte diverse fără femei, nu există ! 

Alaltăieri, apoi, mam întâlnit cu prietenul meu Radu. Treceam pe 
stradă gândindu-mă la rezultatul alegerii de preşedinte din Germania. 
Când l-am văzut m'am făcut. cât un purice. Prietenul Radu e un 
moralist colosal, mai colosal chiar decât moraliştii din Evangelie, cari 
huiduiau pe... imoralul Isus. lar ultima mea schiță a fost strașnic de 
amoroasă, cu două femei, una blondă şi una oacheșă. 

Îmi întinse mâna, zâmbindv-mi cu zâmbetul cunoscut al moraliştilor. 

— Ce mai zici, bre? Îţi plac cum văd, și acum, femeile... 

Atât mă simțeam de mititel în fața lui, încât uitai povestea cu 
prinţul. Murmurai pironindu-mi ochii în pământ: 

— Îmi plac, frate! Le iubesc, le ador! 

Și aşteptam cu resemnare să mă lovească vre-un trăznet. Dar a 
„fost trăznit el. Îi pieri deodată zâmbetul, îşi duse mâna instinctiv la un 
nasture. al paltonului, și începu a-l învârti în toate părțile. Apoi de- 
odată, mă prinse de braj. 

— Spune-mi, ce zici de rezultatul alegerii din Germania? 

l-am spus tot ce credeam, mam dus cu el la un şvarţ, și am 
discutat împreună despre cea-ce este de făcut în faţa acestui rezultat 
la care lumea nu se așteptase. 

— Bre, — mi-am zis şi eu după despărțire, — ce nebun am fost eu 
până acum! De ce n'am spus întotdeauna, pe șleau, că îmi plac femeile? 
Ah, de câte mizerii aş fi scăpat! Ă 

Aș fi spus întotdeauna adevărul. Il spun şi acum: îmi plac femeile! 
Mi-au fost dragi întotdeauna. Au fost vremi, e adevărat, când îmi erau 
dragi numai cele tinere și oacheşe. Dar nu vă speriaţi, prieteni, pe- 

atunci nu eram popă. Acum sunt și mai grozav. Acum mi-s dragi toate, 
cele tinere, cele bătrâne, 'şi de pe toate continentele. Mi-s dragi chiar 
şi cele care nu s'au născut încă, şi cele care îşi dorm somnul cel 
de veci. Cu un cuvânt, mi-s dragi și cele de pe pământ, şi cele din 
cer, și cele din purgatoriu. Mi-ar fi dragi chiar şi cele'din iad, dar nu 
vreau să ¿jung la index. 

Mi-s dragi femeile şi tutunul. Une-ori, mi-e necaz pe sărmanul 
meu piept. Îl lovesc cu pumnul şi îi zic: 

— De ce nu poți suporta mai mult fum, prietene? 

La dragostea tutunului o să renunţ odată, poate,łdupă măritişul 
Ninei. Dar la dragostea femeilor, nici-odată. ; 

De-aceea, iubiți prieteni, când întâlniți vre-o femeie prin schițele- 
şi povestirile mele, nu vă supăraţi. Tot omul îşi plimbă iubitele pe 
unde poate. Eu, nam pe unde să plimb imensul număr al; iubitelor 
mele decât — prin faptele diverse pe care le scriu, în formă: de: schițe 
şi povestiri.« 

"SEPTIMIU POPA 3 

Prietenia iugoslavă 


Presa din lugoslavia, printre muitele fapte diverse ce le rela- 
iează, ne aduce şi unul care ne interesează foarte deaproape, atât 
din punct de vedere al politicei externe, cât și al aceleia interne. 

Nu demult sia ținut la Vârșeț a treizecea adunare generală a băncii 
„Luceafărul“, singura instituţie financiară mai de seamă a românilor 
din Banatul atribuit sârbilor, în prezeaţa comisarului guvernului iu- 
goslav: Milorad Ţveici. Ziarele care ne aduc această știre nu explică 
mai de aproape rolul comisarului guvernial în adunarea generală a 
unei bănci particulare — și desigur în toate ședințele consiliului 
ei de administrație — pentrucă procedeul acesta în ţara vecină nu 
este nou; el se practică din prima zi a instituirii administraţiei sâr- 
bești, astfel încât după o scurgere de șase ani nu se mai gândește 
nimenea să discute principial această chestiune. Făcând doar amintire 
de prezența delegatului guvernial, rapoartele ziarelor dau o amănunţită 
dare de seamă asupra operațiunilor săvârșite, trăgând concluziunile 
de ordin financiar pentru asigurarea bunului mers al instituțiunii 
în viitor, 

Oricât de cunoscut şi de uzitat ar fi procedeul menționat, el nu 
poate să -ne lase indiferenți, pentrucă faptul divers pentru politica în- 
ternă iugoslavă atinge cele mai vitale interese ale românilor de acolo, 
cari prin capriciile istoriei au ajuns subt oblăduirea ei. 

Pe noi, cari urmărim cu vie atențiune evoluția politicei iugoslave, 
nu ne surprinde acțiunea metodică de apăsare îndreptată în contra 
fraților noştri. Bănăţenii prevedeau precis şi clar metodele şi propor- 
țiile ei, din amintirile legate de jurisdicțiunea bisericei sârbești şi a 

oivodinei, marea binefacere politică rezultată după revoluţia ma- 
ghiară din 1848, care mai găseşte apologiști tardivi în presa noastră 
şi astăzi. Ceace ne miră, este curajul cu care sârbii profită de orice 
ocazie ca să provoace îndelunga răbdare a unui popor cu care esta 

aliat, și pasivitatea senină a guvernului român, care. la toate aceste 
provocațiuni dă din umeri ca omul pe care nu-l ajută rațiunea să 
găsească o deslegare în situațiuni dificile şi neprevăzute. 

Dacă, subt raportul politicei externe înțelegem până la un punct, 
rezerva ce şi-o impune o cârmuire care se fine mai cuminte, aceasta 
nu mai poate avea niciò justificare când e vcrba de politica noastră 
internă. După cât ştim noi, mănunchiul de sârbi räzlefiți în Banatul 
românesc de astăzi, are şi el o bancă la Timișoara, care pe urma 
instituirii administraţiei românești nu a avut nimic de suferit. Ba am | 
putea zice, că se bucură de o situaţie privilegiată în raport cu alte 
instituțiuni minoritare, întrucât ea a fost ferită și de comedia naționa=-. 
lizărilor. prin persoane, necum să ne fi gândit a-i delega vreun 
comisar din partea guvernului, , 

Cât priveşte trecutul, nu desaprobăm gesturile loiale manifestate 
față de minoritatea sârbă şi de curtoazie față de statul iugoslav. Din 
moment ce ne-am convins însă, că această atitudine a noastră nu este 
apreciată în măsura ca să inspire un tratament analog al românilor 
din cealaltă parte a Banatului, pasivitatea noastră devine -o crimă de 
neiertat; ea este ca și cum am săpa noi înşine groapa unor fraţi 

- pe cari, în trecut, nam avut puterea şi priceperea să-i salvăm, iar 
acum nu ştim să-i ocrotim..Sau, cum zice sfâșietor de îndurerat orga- 
nul oficial al românilor de dincolo: „s'au despărțit de noi, şi peste noi 
și-au câştigat aliați. Dvoastră, dincolo, în România, ați trecut prin 
mari metamorfoze şi schimbări sufleteşti; ne-am îndepărtat simţitor unul 
de altul“. Deocamdată, acesta este funestul rezultat al nepăsării noastre 
de şase ani de zile: cel mai trist bilanț sufietesc, care-desigur, va 
deschide calea şi la alte supărări. 

După atâtea probe palpabile din partea aliaţilor noştri, şi' după 
primele indicii ale unei credinţi zdruncinate, nu mai credem că este 
cazul să facem pe oamenii ultracivilizaţi. Concepţia guvernanţilor. iugo- 
slavi este cât se poate de evidentă. Ea a evoluat așa de departe, în- 
cât nu mai. face secret din exterminarea elementului românesc. Și 
dacă persistă, fără nicio jenă în această direcție acum, în plină fer- 
mentație lăuntrică, fără pivoţi siguri în privința consolidării con- 
stituționale, ce se va întâmpla oare într'o perioadă mai avansată, sau 
în momente critice pentru noi? Nu trebuie să operăm cu ipoteze, nici 
pentru aceste eventualităţi, căci presa sârbă s'a îngrijit să avem de 
cu vreme răspunsul și la aceste întrebări. Ni s'a. spus în atâtea rân- 
duri că, în caz de conflict cu Rusia, cu tot regretui lor, ei n'ar putea 

_să ne dea nici un concurs. Un mic serviciu, totuşi, nu ne-ar denega: 

~ “acela de a ne ocupa Banatul până la Cerna. lar până atunci, linia de 
conduită va fi aceea preconizată de ministrul Pribicevici, tovarăşul 
nedespărțit aj dlui Paşici, care a spus că „nu se poate tolera în cu- 
prinsul Iugoslaviei români de două categorii: de clasa întâia în Banat 
şi de a doua în Timoc“. Prin urmare, concluzia logică este că ei trebuie să 
fie contopiţi cât mai curând întruna singură, în cea de a doua, cu 
întreg calvarul ei de suferinți. Să fim pregătiți deci, că înaintea ochi- 
lor sufleteşti a sute de mii de români se va lăsa în curând pâcla de- 


607 | 
© BCUCIuj 


asă a întunerecului desăvârşit. Ce vor mai putea ajuta atunci accen- 
tele de tristețe care se vor transpune la noi, când dincolo va fi murit 
credinţa, steaua magică a ideii naționale? . 

Lăsăm în sarcina celor cu răspundere şi cu conştiinţa române- ` 
ască trează să cântărească urmările incalculabile ce pot naște pe urma 
pasivităţii cârmuirii noastre. Duioasele reproșuri fără efect de azi vor 
putea îmbrăca forma unor fapte concrete mâine, întronând domnia 
resemnării, care în viața unui popor este totdeauna vecină cu moartea. 

Acesta este rolul și idealul urmărit de comisarul guvernului 
iugoslav, Milorad veici în viața internă a si 'ngurului adăpost ce mai 
au românii ajunși subt oblăduirea unei ţări amice. 

In pragul conferinţei. Micei Antante din Capisala noastră, să nu 
uităm a medita asupra acestei chestiuni. 


P. NEMOIANU 

Organizarea economică a societăţei 


Am scris întrunul din articolele trecute, că politica nu este o 
ştiinţă, și am înțeles prin aceasta, că politica nu se poate statornici 
în cadrul restrâns al unor legi precise, care, aplicate cu stricteţe 
mecanică în ori și ce timp şi în ori şi ce loc, să ajungă la rezultate 
de o potrivă de fericite. Ceeace a fost bun şi folositor astăzi și 
întrun anumit loc, poate să fie mâine, şi aiurea, dezastros. Politica 
este o materie primă, absolut necesară organismului social, şi atâta 
tot. Cantitatea și calitatea de politică utilă variază în timp și spaţiu 
pentru fiecare organism social în parte; iar misiunea aproape divină 
a omului politic, consistă tocmai în socotirea cât mai dreaptă a acestei pro- 
porţii, singura în stare să conserve echilibrul sănătos al unei societăți. 
- Dar, dacă esența politicei este şi va rămânea o veșnică enigmă în 
fața minței omenești, alcătuirea organică a corpului social începe să gă- 
sească în științele economice explicarea făpturei sale. Noi ştim astăzi, că so- 
“ cietatea este o alcătuire de indivizi, care s’a închegat pe măsură ce calitățile 
şi instinctele de dominaţiune şi de conservare a individului izolats'au do- 
vedit prea slabe pentru a învinge și a utiliza natura înconjurătoare. Oamenii 
' s'au strâns la un loc pentru simplul motiv, că singuratici ar fi fost nu 
numai expuşi să se prăpădească în lupta de toate zilele cu natura 
sălbatică, dar să piară prin atrofierea progresivă a însușirilor lor inte- 
tectuale, care nu.nai în societate pot să evolueze şi să se desvolte. 

De ce? Individul este un focar de energie. Debuşeul energiei 
omenești este munca. Omul munceşte precum mănâncă, doarme și bea, 
îndeplinind o funcţiune naturală inerentă făpturei sale. De sigur, felul 
de muncă difere atât de mult dela individ la individ încât munca 
vecinului apare de multe ori ca oridicolă pierdere de timp. Exemplul 
tăietorului de lemne, care din înălțimea ferestreului său decretează 
" drept leneş pe învățatul, care cu ochi miopi veghează nopți albe 
de trudă peste manuscrisele îngălbenite este caracteristic. Dar tot atât 
de caracteristic ar fi exemplul învățatului de mai sus, care privind 
spre dimineaţă +dela fereastra cabinetului său de lucru reîntoarcerea 
noctamubulilor, a femeilor care au dansat, a bărbaţilor cari au jucat 
cărți şi a tuturor acelora, cari au petrecut și să grăbesc acuma să se 
odihnească, i-ar decreta cu întreaga severitate a insomniei sale labo- 
rioase, drept leneşi. Nu ar cădea oare acest învățat în greşala furnicei, 

pentru care cântatul greerului nu reprezintă o muncă egală cu a sa?” 
Dansatorul, care la ceasurile patru dimineaţa adoarme somn greu fără 
vise a „muncit“ câte-odată mai mult de cât harnicul măturător al 
străzilor prăfuite. Ar însemna, de sigur, o nedreptate revoltătoare, să 
se aplice simpaticilor noștri cântăreți de operă şi operetă măsură-- 
toarea barbară a fabulei lui La Fontaine. 

Fiecare individ munceşte, cu alte cuvinte transformă energia. 
sa subiectivă în valori artistice, intelectuale şi“ materiale obiective. 
“Pedeapsa cea mai grozavă care se poate închipui pentru cineva, 
consistă în a-l opri să muncească. De aici cruzimea regimului închisorilor! 
celulare, mizeria fiziologică a condamnaților și moartea lor timpurie. 

Munca este într'adevăr de două feluri : productivă şi neproductivă, - 
Munca productivă are asupra muncei neproductive avantajul conside- 
rabil, că volumul său de acţiune şi durabilitatea sa cresc în proporţia 
utilităței sale. Pe când munca neproductivă trăeşte şi moare în funcțiune 
de cantitatea de energie, pe care acreat-o, munca productivă continuă 
să se desvolte prin propriele sale puteri, pentru a devani la rândul 
ei un nou focar de enegie Munca productivă este generatoare de 
energie, munca neproductivă e disolvantă. Munca omului izolat este în: 
majoritate. neproductivă, din două cauze : 

a) Obstacolele pe. care natura le opun sunt atât de mari în cât: 
roadele activităţii sale se prăpădesc în germene și b) Lipsa de emulaţie. 

Numai în societatea munca poate. să tindă spre desăvârșirea pro- 
duciivității sale, De aci necesitatea pentru oameni de a se uni. Socie- 
tatea este o imensă asociațiune de muncă, o uriașe cooperativă de. - 
producție. Productivitatea unei societăți hotăreşte în ultima analiză 
asupra viabilităței sale. Cu cât o societate produce mai mult, cu atât . 
structura sa este mai puternică. Productivitatea unei societăți o deter- 
mihă modalitatea sa de producție, iar nu natura produselor sale, So- 
cietăţi mult mai înaintate din punctul de vedere al calităței produselor 
lor pot fi astfel mult mai slabe şi mai bolnave de cât societăți mai 
înapoiate. i - 

Intreagă istoria prezintă o continuă ilustrație a acelor scrise mai 
sus. Procesul de producțiune al unei societăţi se îndeplinește normal 
şi sănătos numai atâta vreme cât toți membrii acestei societăți iau 
parte activă la desbaâterea lui. Valoarea socială a muncii consistă în 
primul rând în interschimbarea rapidă şi ușoară a produselor sale, 
Munca unui dansator, spre pildă, are o valoare socială atunci când: 
talentul și iscusința sa isbutesc să satisfacă cantitatea de muncă inte- 
lectuală, cheltuită de spectatorii săi, privindu-l. Cu cât munca dansa- 
torului va fi de calitate mai bună, cu atât mai bună va trebui să fie 
şi calitatea muncei spectatorilor, și invers. Ori şi ce desechilibru în 
aceasta proporţie înseamnă o criză de schimb şi reduce din valoarea so- 
cială a muncii. Prea multul este tot atât de vătămător ca și prea puținul.. 
Munca dansatorului, care ar juca dansuri clasice în fața unui trib de 
negrii africani ar fi din punctăl de vedere social tot atât de inutilă 
precum ar fi eventual și munca depusă de artiștii Teatrului Naţional 
din Bucureşti, vrând să reprezinte pe scena cea mai de seamă a 

Capitalei roastre, piese din repertorul sătesc al dlui Teodor Speranţă, 

Civilizaţiunea și productivitatea unei societăţi sunt manifestaţiuni 
înrudite, der nu sinonime ale vieţii sociale. Ele pot până la un moment 
dat să înainteze. atât de armonios împreună încât mintea grăbită a 
trecătorului să le confunde. Gradul de civilizare a unei societăți este 
stabilit de natura produselor sale. Societăţi foarte civilizate, adecă 
societăţi care grație unei tehnici iscusite au ajuns să producă valori 
calitativ superioare, pot subt perspectiva productivităţii, adecă a inten- 
șității de producte, să formeze un tablou foarte urât. Pentru ca 
productivitatea unei societăţi să funcționeze sănătos, munca productivă 
a diferiților ei membrii, trebue, după cum am scris mai sus, să se 
transforme în valori sociale interschimbătoare. Pe măsură ce din 
felurite motive schimbul acesta se încetinează și devine mai greoi, 
până când dispare pe alocurea complect, munca socială pierde şi ea 
caracterul ei productiv, și se transformă în muncă individuală impro- 
ductivă. Rezultatul final culminează în desmembrarea corpului social, 
în anarhie ! 

De aici rezultă o nouă concluzie: pericolul prezentat de aşa 
zisul sistem al civilizărei statelor înapoiate, adecă introducerea forţată 
a unor forme superioare de muncă socială în economia unor societăţi, 
„care din proprie iniţiativă sunt incapabile să și-le făurească. O societate 
nu poate adopta formele superioare de producţie ale unei alte societăţi 
mai inaintate, fără a stânjeni serios higiena productivității sale, de 
cât în măsura, în care membrii ei au atins Capacitatea intelectuală, 
reclamată de mânuirea noilor mijloace perfecționate. Buna gospodărire 
a productivității sociale este eminamente națională. 

Caracterul esenţial al muncei sociale consistă în interschimbarea 
cât mai usoară şi mai rapidă a prodnselor sale. Trebuie să înţe- 
legem prin aceasta, că toți membri unei societăţi vor munci la fel? 
De loc! Ei vor munci numai deopotrivă, pentru a contribui fiecare 
în măsura calităţilor sale. la procurarea valorilor de consum necesar 
societăței. Necesitățile cererei vor stabili cantitativ și calitativ oferta, 
© ofertă prea exagerată întro anumită direcţie se traduce printro 
cerere nesatisfăcută într'altă parte și reduce productivitatea muncei'sociale. 
| Cererea în consumul unei societăți este în funcțiune de loc, de 
timp şi de calităţile, fireşti ale indivizilor, cari o alcătuiesc. Intro 
:societate poate să primeze industria, într'alta comerțul, într'alta — precum 
la noi — agricultura. Pentru satisfacerea cererilor industriei sau ale 
cometțului sau ale agriculturei va trebui prin urmare să se valorifice 
productiv munca socială, coordonând întreaga activitate a membrilor 
„societăţii în disciplina acestui criteriu predominant, 

In aceeaş direcţie va trebui să se înfăptuiască și activitatea omului 
politic. A căuta întco societate industrială să potoleşti setea politică 
.a organismului social cu cantitatea de politică necesară unei țări 
agricole, este tot tât de periculos ca de a voi să inundezi o societate 
agricolă subt formidabile cantități de politică utilă unei ţări industriale, 
“Greşeli de natura aceasta constituesc apanajui tradiţional al demago- 
giei albe sau roşii. N. LUPU-KOSTAKI 

Nopți de iarnă... 


Greu treceau nopțile în iarna viforoasă a celui dintâi an de 
răsboi. In preajma Cotnarilor ieşeni se găsea satul pribegiei noastre, 
risipit pe coaste prăvălate și puse drept în faţa vântului care venea 
dinspre mizză noapte cu tării de balaur năpraznic... Ziua o petre- 
ceam îi forfotul treburilor ostăsești şi “n goana după găsirea hranei: - 
a noastră şi a bietelor vite, care “mureau, deavalma cu soldaţii noştri. 
Luam pe-un băețan slab şi nalt, copist la tribunal în civilia lui, şi 
bagându-ne atund în paele unei sănii ţărăneşti, plecam la depărtări 
mari să găsim vite pentru soldați şi nutreţ pentru vite... Și după ce 
ziua întreagă luptam cu gerul şi cu viforul, ajungeam seara în satul 
nostru, la căruța din ograda bisericei, unde-mi duceam viaţa în tovă- 
: răşia unui prieten din cei buni, de pe vremuri, — care — ştiind că 

viu înlemnit de frig — mă aştepta cu ceai cald şi cu țigări. 

Odaia în care stăteam era ca o cămăruţă de schivnic, având 
două laviye în preajma unui cuptor năstruşnic. Pe lavițe, pusesem 
noi niște saltele de pae, iar deasupra pături de lână. 

şi prietenul mă întreba: . 

„Eşti îngheţat tare ? 1...“ 

Şi răspundeam făcând „da“ -din cap. Bunul. meu tovarăş mă 
bătea Ip spinare şi-mi spunea cu glas dulce : 

„lată: ceai ferbinte şi ţigări...“ şi-mi arăta gura cuptorului 
invâlvorată de limbile focului, iar la o parte, în spuză, ulcica plină 
cu ceai. Inserarea venea de mult, dar nevoe de lumină nu aveam, 
căci cuptorul arunca în cămăruță o lucire blajină şi mângâietoare. Și 
ca şi ci când nu ne-am fi văzut, de mult, ne întrebam: 

„Ce-ai mai făcut?.. 


„Dar tu ?.. 
Pe urmă, încălzindu-ne la gura cuptorului, sorbeam din ceaiul 
aromit şi alungător de înfigurare, şi fumam, — uitând de toate, afară 


de dorul celor lăsați în urmă, de-atâtea luni lungi de vreme... lar 
dacă nevoe aveam de-o lumină mai mare, aprindeam opaițul tremu- 

rător și aducător de funingine în fundul gâtului şi 'n nările nasului, 
Și glumeam: 

— „Culiţă frate, mai credeai tu că o să ne întoarcem la... 
epaiţ ?...* 

lar tovărășul de răstrişte, râdea şi-mi răspundea: 

„Ca să ne aducem aminte de strămoşi şi să nu-i, mai uităm 
ielodață” . 

Afară viscolul de Martie — uitase şi Prea Sfântul, calendarul — 
urla ca o vietate mereu neîndestulată și părea că ne spune: „pe- 
deapsa lui Dumnezeu, — pedeapsa lui Dumnezeu!.,.* Opaiţul îşi 
tremura la marginea strachinei flacăra nesigură, din care se torcea 
caer cenuşiu de fum, până în tavanul scurt al cămăruței.., l 
© Ades nici nu ne mai duceam la popotă: prietenul meu, fiind 
mai marele ei, aducea acasă blidele cu mâncare, şi în tăcere stăteam 
la masă, în noaptea târzie, pe prichiciul cuptoruiui. 


Pe urmă, la lumina licăritoare a opaițului, în preajma culcatului, 
ne despăduchiam. Luam veșmintele unul câte unul și le cercetam, — 
şi mare era bucuria noastră când din vreo încheetură, răsărea musa- 
firul înveninat și de loc dorit.. Dădeam și noi din cap şi ne priveam 
în tăcere, ca şi cum am fi spus: 

— „Ce zici? Asta-i moartea.. 

Focul cuptorului arunca pe citita piepturilor noastre, sclipiri 
repezi şi fugătoare. Prietenul avea şi aici, glas de șagă: 

. „la închipueste-fi tu: ce-ar zice nevestele noastre dacă ne-ar 
putea privi pe geam acuma ?...“ 

In amărăciunea gândului, răsbea o undă aşa de grabnică de râs, 
încât n'o puteam opri... Și râdeam, ținând între degete, cu mare 
grijă, trupul ca un bob “de orez al musafirului capturat... Țineam 
moartea în mână.. 

Stingeam apoi teştilele opaiţului, — și plecam pe mindirile de 
pae trupurile noastre strivite de trudă... re urmă ne prăbușeam în 
orcanul de gânduri din biata minte sbuciumată, — şi adormeam, le- 
gănați de cele două gemete: cel de afară, al viscolului, — şi cel 
- dinăuntru, al sufletului în spulber.. 


% x% 
$ 


De tele mai multe ori însă, masa de seară `o luam la popotă.. 
Intro odae scundă — ca toate odăile țăranilor din partea aceea, se 
găseau înșirate trei mese simple de brad, cu picioarele în cruce, şi 
având pe lături bănci lungi, tot simple și tot de brad... O lampă 
fumegată atârna la mijloc, de tavan, — dar mai mult aşa, de formă, 
— căci tot lumânarile înecăcioase de parafină şi opaiţele strămoşeşti 
erau dătătoarele de lumină și aici... Cuptor era şi aici: şi aceasta 
era popota noaştră.. Cei mai mulţi dintre noi fiind vechi cunoscuţi 
şi prieteni de pe vremuri, se înțelege că masa noastră era o neispră- 


vită convorbire, — un nesfârșit, mai ales, „bombardament d2 glume.“ 
Oaspete străin între noi era ofiţerul francez, un republican înfocat şi; 

“aspru, dar bun camarad și cântăreț patimaş din gură, — care uni se 
adresa totdeauna cu vorba — zisă pe jumătate glumneţ: citoyenly — 
iar noaptea, după ce eșeam de la masă, cucurigă așa de bine din 

“gută, în cât deștepta de la un capăt la celălalt, pe tcți cucoşii satu- 
lui, — de spuneau bieții oameni a doua zi: 

— „Se înmoinează: au cântat cocoşii astănoapte“!. 

Franţuzul acesta — care ia Mrăşeşti a luptat ca pentru țara 
lui — era un fanatic al gloriei. Toate convorbirile, e! le isprăvea, — 
punând capăt la orice nedumerire, — cu vorbele: „La France lutte 

„pour la gloire, et c'est tout, si vous voulez“!]. Şi trecea la altceva, — 
de pildă la traducerea îa franțuzeşte a înjurăturilor româneşti, — sau 

` juca rum, pe cafele... Tot el ne-a învăţat cântecul: 

„C'est le drapeau de la France!.*“ 

Când era vorba de R:gele nostru tăcea, — ţinând capul bine . 
plecat în blidul cu mâncare, — şi iar își începea convorbirea, — dupăce 
nu mai era vorba de Rega, — cu aceiași frază: 

— „Voyons, citoyen Ionescu... 

z“ az 

Ades, dupăce masa se isprăvea și soldații ridicau tot, mai ră- 

“mâneau doi-trei camarazi, întârziați la vreun sfat sau la vreo discuție 

< care nu se isprăvise... In fumul gros al lumânărilor, mestecat cu- cel- 

“alburiu al tutunului, ch'purile ofiţ:rilor erau şterse, ca vedenii din vis. 
"O simţire trândavă părea că-i cuprinde şi-i ţ.ntueşte pe băncile simple - 
de brad. La răstimpuri, din valul potolit al vorbei isbucneav glasuri 
aspre, ca pornite împotriva unui dușman nevăzut, care se plimba 
pe-afară, pe la cercevelele ferestre'or, cutremurate da v fornițá. Un 
“soldat aducea, în tăcere, o sticlă cu vin tulbure şi o punea în fața 
ofițerilor. Ca în vis, fâră să-și dea seama, unul dineiturna în păhare, 
vorbind... Licoarea spălăcită s2 pre'ungea și pe alături, făcând mici 
“pete pe masa plină de grăsime... 

Ca într'o taină, unul din ofițeri gemea: 

— „Douăzeci au murit azi... Douăzezi“!.. și privea vrășmaş spre 
cei din fața lui. Camarazii nu i răspundeau nimic, iar el punea. mâna 
-pe pahar ş' îoaiate de a-l sorbi dintro singură înghițitură, arunca spre 
valul de fum un „eh“!.. dureros şi sălbatec. 

Și iar rostea: i 

— „Douăzeci... auzi: douăzeci“!. Prins de înduioşarea cu care 
“spusese aceste vorbe, ofiţerul lăcrăma prin fum, fâră să-şi dea seama... 
“unul din cel din faţă, la rându-i isbucnea: 

— „Ce? Să plâng eu pentru aceasta?! Nici gând“!.. şi golea şi 
el paharul, trăgând în fundul plămânului o șuviță groasă de fum. 

, Şi iată că întro noapte de acestea, unul din camarazi: discuțiilor 
“întârziate zise către frații care-l priveau prin reţeaua de fum. 

— „Naveţi dreptate !. N’aveți dreptate!.. Să moară!. Să murim 
“cu toții, uite-aşa !. Să, murim!.. Ei și «dacă murim“ ?!. 

Glasul lui, deşi aspru, era totuşi cald şi convins: părea că visează; 
și el, vorbind. l ; 

Ros:ogoli mai departe vorha lui bolovănoasă : 

— „Răsboiul, amicii mei, nu este decât viața concentrată... Da, 
da: viață, viaţi... Dovedesc, pe loc, dovedesc... Lăsaţi-mă să dovedesc... 
Răspundeţi: prin ce se dovedește răsboiul de viață?.. Atât: în răsboi 
viața capătă o intensificare mai mare, — da: in-ten-si-fi-ca-re, — și 
atât !. Se îngrămădeşte viaţa între zidurile timpului... În -loc ca o sută 
de fenomene să se petreacă în zece zile — să zicem, — se petrec în 
zece minute... Ei şi?.. Dar c'ne poate spune că dealungul milioanelor: 
= de veacuri aceasta însemnează ceva?!. Şi iată, dovedesc: voi vă 
plângeţi că au -rămas în urmă nevestele și copiii noștri, dar ce? când: 
mori acasă, fără răsboi, nu rămâne în urmă nevasta și copiii, şi nu 
plâng tot atât, şi nu te uită după o bucată de vreme?. Ce? Nu?.. 
Ziceţi că pe toate drumurile zac ciolane, de copii îngheţaţi, dar ce? 
în toate condicele dela miile de primării din ţara asta, nu se pot 
ceti numele sutelor de mii de copii ce mor — e drept — la casele 
părinților lor, dar mor?!. Mai ziceţi, că boalele seceră în răsboi cu 
nemiluință, oșteni... Dar oftica şi alte zeci de boli nu curăță, în viața 
liniştită e nerăsboiului, rânduri nesfârşite de vieţi?!.. Vă ridicaţi pe 
urmă împotriva nedreptăților din vremea răsboiului: unii luptă, alții 
huzuresc, unii nor şi alții se păstrează... Ei şi? Da ’n viaţa noastră 
_cea de toate ziiele, nu-i tot aşa ?.. Acum, barâm, avem cu toții scuza 
asprimei răsboinice, dar, colo, în dulcea' noastră viaţă omenească de - 
toate zilele, nu se îatăptuiesc în toate clipele, mii şi mii de nedreptăţi? 
Nu? Răspunde !.. Nu-i aşa?l. Hm!. Și mai spuneţi că se găsesc pe 
aici, prin preajmă şi pretutindeni, hiene, care, ca din putoarea hoitu- 
rilor noaste îşi croesc averile de mâine... Ei da: aşa-i... Se ţese, în 
umbră, din crimă şi din răutate, o nouă clasă a viitorului... Drept NÊ. 
Aşa-i... Dar, fraților, dragii mei fraţi... nu-i tot așa în viața de toate 
zilele ?.. Câţi pahonți de aceştia nu lucrează metodic şi nesupărați: 
de nimeni, la lumina plină de seninătate a vieţii noastre, şi_cu din 
sufletul tău şi cu din amărăciunea durerilor tale, nu-şi croiesc-ei ve- 
„“selia zilelor lor de belşug şi de nepăsare ?!. Ce? îndrăznești să spui 
că nu-i aşa ?.. Și ce?.. Numai o deosebire de intensitate, atâta tot! 
Răsboiul îngrămădeşte viaţa şi-i înfăţişează sincer marea ei minciună... 

Nu dragă, eu mă duc cu capul înainte, uite-aşa... Nici nu vreau 
să ştiu: fat răsboiul, fiindcă aşa ne-a căzut în lotul nostru... Nu vreau 
nici să mă înduioșez (şi nici nu pot) şi nu vreau nici să Blestem... 
II primesc aşa, așa cum el ne impune să-l primim... Că voi muri?l, 
Ei şi ? Oare aţi găsit voi undeva oameni cari nu mor?.. Că e prea de 
vreme ?.. Da unde ştiţi ?.. Că voi fi uitat?.. Atâta pagubă : parcă altfet 
nu-i tot aşa ?.. Că alții trăesc mai departe?!. Să le fie de bine!. Vor 
putrezi mai încet.: Că hienele se îmbogăţesc?|. Va veni vremea să se 
plictisească şi efe... şi vor muri... Şi mai la urma urmelor, puteţi voi" 
să-mi spuneți dacă toate acestea: viață, răsboiu şi tot ce roeşte în 
jurul lor, sunt adevăr sau vis, — realitate sau părere, — bine sau rău“ ?t 

 Ostenit, camaradul, lăsă capul în jos, moale, ca după o mare 

furtună lăuntrică, — puse mâna uşor tremurătoare pe paharul cu vin 
tulbure, şi-l sorbi încet, cu ochii închiși. 


Adăogă apoi potolit: 
„De aceea eu nu mai am nici familie, nici amintiri, nici do- 


„rinţi, nici întrebări, — nimic, nimic... Sunt un om. în răsboi... şi 
atât !.. Şi dacă, cum se spune, ţara va avea să folosească de pe 
urma morţii mele, — să folosească !... N'am nici un merit pentru - 


„aceasta : că acum, sau mai târziu, tot trebue să mor, ca toți oamenii. 
Camarazii, cu capetele plecate în jos, stăteau tăcuţi în fumul T 
gros. . De afară răsbeau gemetele viforului neînduplecat, care-și 
plimba trupurile de zăpadă peste satul în care mocneau mii de du- 
reri .... Un soldat alunecă iai de seamă spre ofiţerii care tăceau, 
şi strânse paharele goale.. l 
O isbitură mai tare ` de vifor făcu să sune odată, de două 
ori, clopotul bisericuței din preajmă, de parcă un duh de nimeni vă- ,, 
zut sar fi strecurat peste omenirea aceea adormită, ca s'o înfricoşeze 


cu chemări din altă lume... 
pot AL. LASCAROV-MOLDO VANU 

Săptămâna politică 


Cine e autorul? 


Acum două săptămâni, întrun sat din judetul Soroca, un tânăr 
ofițer de jandarmi înțelegând anapoda drepturile pe care i le dădea 
exercițiul funcţiunei sale de păzitor al ordinei a săvârşit un act de 
regretabilă brutalitate împotriva dlui Pantelimon Halippa, fostul pre- 
şedinte al „Sfatului 'Ţărei“. Respingătoarea sălbătecie, pe care nicio: 
împrejurare nu putea s'o justifice, a fost condamnată de toată lumea. 
„In coloanele 7ărei Noastre wam întârziat să ridicăm și noi un cuvânt 
de “firească indignare, văzând în agresiunea locotenentului. Popescu o 
pălmuire a obrazului Basarabiei. 

Incidentul, cum şi era de aşteptat, a fost adus înaintea Camerei, 
oferind prilejul unei ședințe furtunoase. Cu povestirea-i simplă şi în- 
durerată, di Pantelimon 'Halippa a concentrat asupra sa toate simpatiile. 
A emoţionat chiar. După oarecare ezitare a băncei ministeriale, tot- 
deauna explicabilă la cineva care trebuie să cedeze, guvernul a făgăduit 
pedepsirea vinovatului. A anunţat chiar darea lui în judecată pentru 
lovire şi abuz de putere. Dar partidul țărănesc nu sa mulțumit cu o 
atât de slabă satisfacţie. Intâmplarea dela Zguriţa, în loc să- provoace 
o solidarizare a tuturor partidelor pentru înfierarea unui atentat la 
libertatea individuală, a luat, de pe o zi pe alta, o neașteptată întor- 
sătură politică. Ne-a trimis cu cinci ani în urmă, reconstituind subt 
aripa protectoare a dlui N. lorga defuncta Federație dela 1920. 

Ceeace nu s'a putut îndeplini după nesfârşite şi migăloase per- 
tractări a săvârşit fără să vrea pumnul ofițerului din Soroca. O adâncă 
prăpastie între oameni făcuți să nu se înţeleagă niciodată a fost um- 
plută ca prin farmec de suferința întâmplătoare a dlui Pantelimon 
Halippa, care, în urma desfăşurărei evenimentelor, e pus în ciudata 
situație de a se felicita călduros pentru bătaia suferită... E drept, că 
d! N. Iorga a profitat cu destulă îndemânare de surescitarea legitimă a 
grupărei țărăniste, grăbindu-se să protesteze, alăturea de dl C. Stere, 
împotriva unui ăşa zis „sistem de ilegalitate“ practicat în Basarabia, 
Care n'a fost atribuit numai cârmuirei actuale, ci tuturor guvernelor 

“româneşti. Profund jicniţi, dar în acelaș timp vădit enervaţi, țărăniştii 
simțeau nevoia unei solidarizări sentimentale ridicate la acelaş diapazon, 
iar cele două jumătăți de şef ale partidului național le-au oferit-o 
printro dublă pupătură. La această şedinţă de îmbrăţişări reciproce era 
de față şi dl Virgil Madgearu. Dar di C. Argetoianu, din nefericire, lipsia... 

In presa negustorească de pe strada Sărindar, bucuria sa des- 
lănţuit covârşitoare, revărsând valuri largi de cerneală, Dacă ar îi să 
credem pe d. d. Grauer şi Honigmann, cei doi cerberi ai opiniei publice 
româneşti, plăpânda noastră democraţie a smuls un triumf definitiv. 
Soarta ei, de-acum încolo, e asigurată, de vreme ce di lon Mihalache, 
fără să-şi lase cămaşa la vestiar, va avea acces pe scara din față în 
palatul princiar al dlui Mihail Cantacuzino. Adevărul, Dimineaţa şi Lupta 
au închinat pagini întregi senzaționulului eveniment, anunțând cu litere 
de un metru și în stil de proclamație naţională, noua eră în viața con- 
stituțională a României întregite. Istoria democrației la gurile Dunărei 
va fi împărțită, prin urmare, de azi înainte, în două mari capitole: înainte 
şi după bătaia dlui Pantelimon Halippa. | 

Căci, gândiți-vă bine: care ar fi fost destinul!plăpândei noastre de- 
mocraţii, dacă dl locotenent Popescu nu-l pălmuiape d! Pantelimon Ha- 
lippa, dacă acesta nu venia să plângă înaintea Parlamentului, dacă nu'sesă- 
Tutau șefii opoziţ ei, șidacă nu se refăcea Federaţia Social- Naţională dela - 
19202... E o întrebare pe care nici mavem curajul să ne-o punem... 

Ar fi fost îngrozitor! 


Intre domnii N. Iorga şi C. Stere 


Punctul de atracție al săptămânei politice rămâne împăcarea dintre 
“domnii N. lorga şi C. Stere. T l 

Cu dl N. lorga, autorul comediei „Sarmală, amicul poporului“, 
orice surpriză e posibilă. Ar fi destul de greu să se stabilească cu 
preciziune, de câte ori binehrănitul apostol dela Văleni s'a pronunțat 
pentru şi contra oamenilor cu care a avt de a face. 

Totuș, în ceeace privește pe fostul director al ziarului Lumina, 
opiniile dlui N. lorga n'au fost dintre cele ce se pot reconcilia vreo- 
dată, — chiar dacă necesitățile partidului ar cerela un moment dat anu- 
mite concesiuni. Ne aducem aminte de ședința furtunoasă a Camerei 
„din 1921, când s'a discutat validarea alegsrei dela Soroca, unde dl C. 
Stere întrunise o importantă majoritate. Cu barba resfirată în vânt, cu 
gesturi de ‘patriot mâaios, cu ridicături apocaliptice de voce, apostolul 
dela Văleni cerea punerea la zida trădătorului şi împușcarea lui fără 
multă zăbavă. Abia reținându-și indignarea, dl N. lorga părea că do- 
reşte să se facă el însuş gestul răsounător, şi, dacă n'ar fi fost prea 
cunoscut curajul impetuosului istoric, ar fi putut cineva să-i bănuiască, 
subt pulpana redingotei spălată proaspăt cu benzină, forma amenință- 
toare a unei granate de mână... De atunci, de repetate ori, di N. Iorga 
şi-a publicat la Neamul românesc părerile dumisale asupra dlui C. Stere, 
pe care la trecut solemn și definitiv printre persoanele cu care nu 
doreşte să stea alături „nici pe lumea cealaltă“. 

Și iată că dl N. Iorga stă alături de dl C. Stere, chiar pe lumea. - 
aceasta. Porneşte cot la cot cu ei pentru răsturnarea guvernului actual, | 
plănuiește la aceeaş masă alcătuirea guvernului viitor, şi, dacă încrun- 
tatul basarabean ar fi ceva mai comunicativ decât este, totul s'ar- 
isprăvi, după program, cu pupătură. Acesta nu mai este, după părerea 
noastră, un capitol de poiitică internă, ci pur şi simplu un caz interesant: 
de patologie psihologică. Ar trebui să scrie cineva, odată, o carte despre 
boalele vanităţii. Palinodiile dlui N. lorga ar putea alcătui, pentru 
acest interesant op, o întinsă bază de observație. Spuneam odată, în. 
altă parta, că dl N. Iorga judecând lucrurile şi oamenii prin prisma 
slăbiciunilor dumisale de autor dramatic, ar îi dispus oricâad să-și 
schimbe părerea sa rea despre Leon Troţchi, de pildă, dacă Leon 
Treţchi, la rândul său, ar consimți să abie o părere bună despre 
Mama lui Ștefan cel Mare, o tragedie în cinci acte, în versuri albe, 
pe care dl N. lorga a scris-o astă iarnă, în timp ce dl Iuliu Maniu 
vorbea la Cameră într'o chestiune da regulament. Astăzi, jertfa pe care 
o face 'e mult mai mică. Consimte să ia de braţ pe „odiosul trădător“, 
pe „omullui Mackensen“,pe „ticălosul agent al dușmanului“, pe d! C. Stere, 
ca să poată juca în comedia blocului opoziţionist rolul ademnitor de 
june prim. Pasiunea pentru scenă face câteodată minuni... 


Pacificarea Croaţiei 


Frământările politice din Croația par să se apropie încetul cu 
încetul de f'rescul lor desnodământ. In congresul partidului țărănesc 
croat, la care au participat toţi parlamentarii - acestui partid și câteva 
sute de delegaţi din diferite pun:te ale provinciei, a fost aprobat pe 
de-a 'ntregul discursul rostit de d. Pavel Radici în şedinţa dela 27 
Martie a Scupcinei, ratificându-se sifel noua orientare a mişcărei se- 
paratiste din Croaţia. Șeful real al acestei mișcări, d. Ştefan Radici 
unchiul celui de mai sus, se află încă în închisoare, subt acuzarea de 
înaltă trădare, și meditează probabil, cu oarecare amărăciune, 
asupra epilogului cu care se închee cutezătoarea sa luptă împotriva 
Belgradului. Zagrebul capitulează. Aventura croată se apropie de li- 
chidare. 

Evident, partidul țărănesc din Croaţia nu se poate preface de 
pe o zi pe alta întrun “partid de guvernământ. Prin urmare, cu toată. 
remanierea recentă a cabinetului Pasici, conducătorii lui nu vor apă- 
rea încă pe banca ministerială. Dar, ceeace a fost de dorit s'a înde- 
plinit. Croaţii aderă la actuala Constituţie a țărei, recunosc monarhia, 
se leapădă de orice Jegătură cu Internaționala țărănească dela Moscova 
și proclamă principiul de unitate a Jugoslaviei. 

Sfârșitul acesta trebuie să spună multe acelora dintre noi, cari 
credeau, acum câţiva ani, că pot amenința cu ruperea pactului dela 
Alba Iulia. Popoarele nu se smulg uşor din făgașul istoriei.. 


ION BALINT ` 

GAZETA RIMATA 


Sărutarea 


In ziua când s'au împăcat, 
Sau adunat și s'au ieriat, 
_Și-au şters cu clasicul burete 
Atâtea reciproce pete 
Făgăduind să fie iarăși 

In luptă, credincioşi tovarăși, 
A fost la Cameră, în sală, 
O pupătură generală !.. 


In fruntea oastei fără număr, 
Proptindu-se ușor în umăr, 
(Intocmai ca Mihai Viteazul) 

N. lorga-și oferi obrazul, 

Și Lupu, candid ca un miel, 
Săltat puțin pe-un taburel 

Ca pe un mic morman de iarbă, 
L'a sărutat, duios, în barbă... 


Atunci, fecundul dramaturg, 
Simţind cum lacrimele-i curg, 
Rosti încet: — „E.o plăcere 

„Să stai alăturea cu Stere. 

„Ah, cum ați fi crezut că pot, 
„Acestui mare patriot, 

„Să-i fac şi cel mai mic afront 
„Când știu ca fost rânit pe front?“ 


Apoi trecură, rând pe rând, 
Imbrățişându-se plângând, 
Gustând pe buze calde clipa 
Vaida Voivod cu Pan Halippa, 
Iar Mihalache în ițari, 

In borangic de zile mari, 

Se tot jura, cumcă-l iubeşte 
Pe domnul Stelian Popeşte.. . 


Și pe când toți se 'mbrățișau 

Și pe când toţi se pipăiau, 

Abia ținând în frâu amaru 
De-oparte se plângea Magearu, 

Și protesta: — „Eu nu mă pup! 
„Și pentru ce să mă ocup? l 
„Ce pot să fac cu Sâmpăleanu, 
„Eu îl aştept pe — Argetoianu... 


Dar tocmai când era în toi - 
Sentimentalul tărăboi, 

Făcând o notă discordantă 

In atmosfera ambiantă, 

Un om, cu mâna pe ciomag, 
Deodată răsări în prag, 

Și zise cetățeanul Ploaie: i 
— „O cam făcu, Lupu, de oaie...“ 


IUDA ISCARIOTUL 

INSEMNĂRI 


deobicei, ambii combatanți. Am tras, 
prin urmare, oblonul, mulţumindu-ne 
să explicăm, în trei cuvinte, pricina 
palpabilă și remuneratoare, pentru care 


Campania „Cuvântului“. — De când 
s'a hotărât să apere cauza democrației 
în solda diui C. Argetoianu, gazeta 
semioficioasă a atelierelor „Griviţa“ 
a jurat, se vede, pieirea noastră totală. 
Altfel: nu se explică furia, aproape tn- 
duioșătoare în stăruința ei, cu care 
această t'păritură destinată cândva 
ziaristicei culturale, — şi 
mare parte de foști colaboratori ai 
Țărei Noastre, — se străduieşte, ca să 
zicem aşa, să ne distrugă. 

Pentru ajungerea acestui scop cri- 
minal sar părea că orice armă e bine 
venită. Mai întâi, insulta. Insulta ele- 
mentară, țigănească, încondeiată cu 
expresii pe care nu orice hârtie le poate 
suporta, şi cu rcminiscențe scato!ogice 
ale unei iarădăcinate educaţii de mai- 
-dan bucureștean. Apoi, minciuna. Min- 
ciuna obraznică şi fără scrupul, pe care 
nimic mo face să roşească, o ram ficaţie 
pur literară a şcoalei lui Honigman... 
„La insulte, noi mam răspuns. Exer- 
cițiul manual al! lighianului cu lături 
nu ne surâde. In duielurile de acest soi, 
după părerea noastră, ies stropiţi, 


sirisă în . 

osanalele de ieri Sau transformat ia 
adresa noasiră, fără un mot v aparent, 
în înjurătură fără perdea. ln ceeace: 
priveşte minciuna, mărturisim, că apă- 
rarea noastră devine mai complicată. 
Cuvântul minte zilnic, și revista noastră 
nu apare decât odată pe săptămână? 
Să ne apucăm să desmințim, vna câte 
una, toate aceste urâte spurcăciuni 
care se spun despre roi, când ar 
trebui, pur şi simplu, să le respingem 
în bloc, cu piciorul ? 

lată un singur exemplu. Fo:ia dlui 
Tranole a publicat zilele trecute un 
„senzațional“ reportaj, ca să cenunţe 
lumei „protecția“ pe care a acordat-o. 
d. Octavian Goga „ve baza pactului 
dela Ciucea“ nu mai ştim cărui ordin 
călugăresc m'noritar din Ardeal „scu- 
tind de expropriere“ moșiile acestuia. 
Ce să răspundem, acum, acestei năs- 
cociri, din cuprinsul căreia fiecare 


literă miroase a idioție? Nu. ştim 

absolut, dar absolut nimic despre 
-toată chestia. Ce călugări? Ce moşie? 
Ce expropriere? De unde răsăriră 
astea? Stăm și ne gândim, şi nu gă- 
sim, şi nu găsim nici de data aceasta 
alt răspuns, decât acela pe care de- 
semnatorul Țărei Noastrel-a concretizat 
atât de plastic în vigneta care împo- 
dobește sta'ornic frontispiciul acestei 
rubrici de rătuieli. 

* Confraţii dela Cuvântul să-l accepte, 
“fără supărare. N'avem la îndemână altul. 


Unde e d. luliu Maniu? — Lini- 
ştiți-vă, nu vom fi indiscreţi. Suntem 
numai îngrijoraţi. Unul din cele două 
capete ale partidului naţonal a di- 
spărut fâră urmă... Din ziua în care 
d. N. lorga-sa sărutat cu d. dr. N. 
“Lupu, uitând cu atâta delicateţe tot 
ceeace spusese fiecare despre celălalt, 
d. Iuliu Maniu Sa pitulat subt bancă, 
s'a făcut mititei, şi, — altă posibili- 
tate nu întrevedem, — s'a evaporat. 
:Şi pe unde nu Pau căutat partizanii ? 
Au crezut unii, câtva timp, că fostul 
preşedinte al Consiliului dirigent s'a 


“retras la Bădăcini, ca să scrie un ar- - 


ticol (al șaselea din viaţa sa) despre 
coaliția opoziţiei democrate. Cercetă- 
ile au rămas infructuoase. Călimările 
dlui Iuliu Maniu au fost găsite în po- 
dul casei, subt o broşură cu discursul 


lui Simeon Bărnuţiu, și nu păreau a. 


a fi fost întrebuințate de curând. Amicii 
au mers cu ancheta și mai departe. 
„Au scotocit de sus până jos palatul 
din Cluj al dlui Romulus Boilă, subt 
„acoperişul căruia recenta jumătate 
“politică a apostolului dela Văleni pă- 
seşte totdeauna un cald şi recunoscă- 
tor adăpost, dar wau descoperit ni- 
“mic, Nicio mişcare, nicio răsuflare, 
nicio pertractare... S'au transportat 
din nou în Capitală, au cutreerat co- 
ridoarele cele mai agcunse ale Came- 
tei, au făcut o descindere nocturnă la 
Majestic, au luat un lung interogatoriu 

portarului dela Athénée Palace, — ni- 
mic, nimic, nimic ! 

Unde. e d. Iuliu Maniu ? Ingenios, di 
Albert Honigman a dat un anunț la 
„Mica Pubiicitate“. Să nădăjduim œo 
să se găsească... 


Unii despre alții. — Acum, după ce 
alianța cu pupătură dintre d. N. lorga 
și d. dr. N. Lupu a răsărit ca din 
pământ, aşa cum răsare ciuperca din 
gunoi după o zi cu ploaie, s'ar cuveni 
să amintim înduioșaţilor tovarăși proa- 
sta părere pe care au avut-o totdea- 
una unii despre ceilalți.: Ar fi, din 
partea noastră, tot odată o muncă 
grea şi o biruinţă uşoară. Cine nu-şi. 
aduce aminte de părerea diui dr. N. 
Lupu despre d. N. lorga? Luaţi și 
răsfoiți colecţia ziarului Aurora. Cine 
nu- şi aduce aminte de părerea dlui N. 
Iorga despre d. dr. N. Lupu? Luaţi şi 
răstoiţi colecția ziarului Neamul Ro- 
mânesc. Veţi afla, de-acolo, că d. N. 
lorga e un nebun van'tos, luat în an- 
trepriză de ciocoi, iar d. dr. N. Lupu 
e un primejdios demagog, în slujba 
Sovietelor,.. Dar noi nu dorim să 
«urburăm proaspăta idilă, şi nu vom 
întinde duioasa ei dragoste s.bită pe 
patul de tortură al celor două coloane 
paralele. Adversarii noştri sunt foarte 
dispuşi să uite în ce fel s'au tratat 
reciproc până mai zilele trecute, Să 
le înlesnim această operaţie... 


Fiecare cu părerea lui. — Pentru 
a acoperi lipsa de omogenitate care 
bântuie în rândurile tovărăşiei, — atât 
de spontane ! — dintre partidul țărănesc 
şi cel naţional, tot d. Ion Mihalache a 
găsit soluția cea mai nimerită. Ştiţi, 
de foarte multe ori, leacurile băbeşti 
sunt mai eficace decât toate prescripțiile 
medicale.. Fruntașul dela Topoloveni 
şi-a anunţat reţeta întrun număr re- 
cent al ziarului Aurora. Iat-o. Nu s'a 
pus şi nu se va pune, în sânul dulce 

al „blocului“, nici chestia Stere, nici 
chestia Argetoianu: ţărăniştii nu au 
cerut şi. nici nu vor cere partidului 
naţional să renunțe la punctul său de 
vedere în chestia Stere, iar partidul na- 
ţional, la rândul său, va respecta punc- 
tul de vedere al țărăniştilor în chestia 
Argetoianu. ` 

Fiecare rămâne, deci, cu părerea 
lui... D. N. lorga va continua să 
creadă despre fostul director al Lu- 
minei, că e un respingător trădător de 
țară, care ar fi meritat demult să fie 
pus la zid ; şi acest „punct de vedere“ va 
fi respectat, fireşte, de d. C. Stere. Pe 
de altă parte, d. dr. N. Lupu nu va 
înceta să-l socotească pe d. C. Arge- 
toianu, eroul uitatei afaceri a bonului 
de Tezaur, drept cel mai primejdios 
şi mai cinic reprezentant al negrei 
~ -reacţiuni; iar fostul ministru de Interne 
îşi va scoate pălăria, cu un egal res- 
pect, în faţa acestui al doilea „punct 
de vedere“. 

In felul acesta ingenios, nimeni 
mare nevoie să retracteze nicio iotă 
din aprecierile de ieri. Fiecare cu pă- 
rerea lui... E adorabil! 


Lămuriri. utile. — Intr'un număr 
trecut al revistei noastre, anunţam că 
nu ne vom mai ocupa "de-acum incolo 
cu erupțiunile telefonice ale ziarului 
Unirea dela Blaj. Am făcut rău, căci 
reverendissimul' cu pricina se simte 
acum la largul lui, şi ne împroaşcă 
din nou cu venin, atacând pe părintele 
Dăianu, care ne-a trimis şi nouă spre 
publicare răspunsul dumisale la unele 
atacuri creştineşti ale şi mai creşti- 
nescului organ din mica Romă. Pă- 
rintele Dăianu, adecă, şi-a permis să 
prindă puţin cu mâţa în sac pe reve- 
rendisimul nostru, care acum se răţo- 


iește şi strigă singur în telefon, că . 


Țara Noastră nu este citită decât 
de un procent minimal al preoţimei 
unite, şi prin urmare n'a avut înţeles 


să publicăm scrisoarea părintelui. Dă- 
ianu. Adevărat, numărul preoților uniţi, 
abonaţi ai revistei noastre, nu e prea 
mare, Dar aceşti puţini „cutare Toader“ 
merită și ei să cunoască apele poli- 
tice în care se scaldă anumiţi canonici 
de pe malurile Târnavelor. Cât despre 
ceilalţi cetitori ai noștri, destul de nu- 
meroși, cari nu Sunt atât de pătimaşi 
adepţi ai confesionalismului, și cari 
bineinţeles nu sunt abonaţi la Unirea, 
nu strică să fie informaţi despre ni- 
velul presei „bisericeşti“ dela Blaj. 

Lămuririle noastre, prin urmare, au 
fost utile. 


Biografia lui Vasile Lucaciu. — Co- 
mitetul central al „Asociaţiei“ dela Sibiu 
a publicat concurs pentru un premiu. 
care se va acorda celei mai bune bio- 
grafii a lui Vasile Lucaciu, Știrea a 
fost înregistrată cu multă bucurie de 
toate ziarele românești. Memoria ma- 
relui lupt?tor naţional! de pe vremuri 
ne este scumpă tuturor. Preotul dela. 
Şişeşti, idolul de odinioară al Ardea- 
lului, care a închis ochii mulțumit în 
sufletul său, văzând realizat visul vieţii. 
sale, merită o biografie. Totuş, Lu- 
mina Satelor dela Sibiu protestează, 
pe motivul că Lucaciu a fost preot 
unit, şi că chiar odată a încercat să 
facă proselitism confesional, Ştim şi 
noi, că Lucaciu a fost preot unit. Im- 
prejurarea aceasta nu l-a. împiedecat, 
însă, să fie inainte de toate, şi mai 
presus de toate român. In orice caz, 
el a fost un om de convingeri. De 
aceea, fiindcă „Asociaţia“ intenţionează. 
să scoată la lumină credinfele naţțio= 
nale ale lui Vasile Lucaciu, nu pecele 
religioase, credem, că confrații dela 
Lumina  Satelor sunt prea zeloşi în 
ortodoxie. Confesionalismul are ansi- 
mite margini, peste care nu e nevoie să 
se treacă. Printre acestea este şi mor- 
mântul scump al lui Vasile Lucaciu. 

